CELEX: 62022CN0100
Language: mt
Date: 2022-02-13 00:00:00
Title: Kawża C-100/22 P: Appell ippreżentat fit-13 ta’ Frar 2022 minn KY mis-sentenza mogħtija mill-Qorti Ġenerali (L-Ewwel Awla) fl- 1 ta’ Diċembru 2021 fil-Kawża T-433/20 KY vs Il-Qorti tal-Ġustizzja tal-Unjoni Ewropea

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/25
            
         
      Appell ippreżentat fit-13 ta’ Frar 2022 minn KY mis-sentenza mogħtija mill-Qorti Ġenerali (L-Ewwel Awla) fl- 1 ta’ Diċembru 2021 fil-Kawża T-433/20 KY vs Il-Qorti tal-Ġustizzja tal-Unjoni Ewropea
      (Kawża C-100/22 P)
      (2022/C 237/33)
      Lingwa tal-kawża: il-Franċiż
      
         Partijiet
      
      
         Appellant: KY (rappreżentanti: N. Maes, J.-N. Louis, avocats)
      
         Parti oħra fil-proċedura: Il-Qorti tal-Ġustizzja tal-Unjoni Ewropea
      
         Talbiet
      
      
                  —
               
               
                  tannulla s-sentenza tal-Qorti Ġenerali tal-1 ta’ Diċembru 2021 fil-Kawża T-433/20;
               
            
                  —
               
               
                  billi tiddeċiedi permezz ta’ dispożizzjonijiet ġodda:
               
            
                  —
               
               
                  tiddikjara r-rikors ammissibbli u fondat;
               
            
                  —
               
               
                  tannulla d-deċiżjoni ta’ ċaħda tat-talba għal ħlas lura mressqa mir-rikorrenti;
               
            
                  —
               
               
                  tikkundanna lill-konvenuta għall-ispejjeż taż-żewġ istanzi.
               
            
         Aggravji u argumenti prinċipali
      
      L-appellanti ssostni li, fl-eżami tar-rikors tagħha għal annullament, il-Qorti Ġenerali wettqet diversi żbalji ta’ dritt, li jirriżultaw prinċipalment minn konfużjoni bejn azzjoni bbażata fuq l-arrikiment indebitu u kontestazzjoni ipotetika tar-regoli fil-qasam ta’ likwidazzjoni tad-drittijiet għall-pensjoni.
      L-ewwel aggravju huwa bbażat kemm fuq żball ta’ liġi, sa fejn il-Qorti Ġenerali ddeċidiet li kienet teżisti bażi legali għall-arrikiment indebitu, kif ukoll fuq in-nuqqas ta’ motivazzjoni tas-sentenza appellata.
      It-tieni aggravju huwa bbażat fuq żball ta’ liġi mwettaq mill-Qorti Ġenerali f’dak li jirrigwarda l-applikazzjoni tar-regola tal-minimu tas-sussistenza.
      It-tielet aggravju huwa bbażat fuq żball ta’ liġi sa fejn il-Qorti Ġenerali ddeċidiet li ma kienx hemm ftaqir.
      Ir-raba’ aggravju huwa bbażat fuq il-ksur tad-dritt tal-Unjoni sa fejn il-Qorti Ġenerali interpretat ħażin il-ġurisprudenza Barroso Truta et vs Il-Qorti tal-Ġustizzja tal-Unjoni Ewropea (sentenza tat-18 ta’ Settembru 2018, T-702/16 P, EU:T:2018:557, punti 104 sa 106).